מוד Team Deathmatch חדש, שינויים לרימונים, ועוד לא מעט חידושים נוספים למשחק כחלק מהעדכון החדש שיצא למחשב.
שנת 2020 נפתחה עם עונה חדשה (Season 6) שהביאה לנו את המפה החדשה "Karakin" ועוד שלל שיפורים אשר שדרגו עבורנו, ועבור רבים את חווית המשחק בצורה משמעותית. לא עבר הרבה זמן מאז, ואנו כבר בפתחו של עדכון גדול המביא איתו בשורה אמתית. בעיקר את המוד החדש "Team Deathmatch" שעד כה כולם מהללים כדבר הכי טוב שקרה ל-PUBG בזמן האחרון, ואשר זמין כבר בשרתי הטסט למשחק.
אבל זה בהחלט לא כל הסיפור של העדכון הנוכחי, אלא רק חלק ממנו. אם אתם פעילים בקהילה התחרותית של המשחק בטח תשמחו לשמוע שמתבצעים שינויים משמעותיים לרימון ה-Frag שכעת מידת הפגיעה שלו תושפע מדרגת הווסט של השחקן הנפגע, ועד שינויים למפת Karakin עצמה בדמות נשקים חדשים, גידול בהופעה(spawn rate) של ציוד רפואי ועוד. יש גם אפשרות של "עקוב אחריי" בצניחה, תיקון של באג ה-Right Peeking ושיפורים נוספים מעניינים במיוחד. על עיקרי השינויים תמשיכו לקרוא.
אז מה בעצם כולל העדכון המלא? הנה כמה מהאפשרויות החדשות.
מוד חדש שהוא לא BR בהגדרה נותן לנו הזדמנות נדירה ליהנות מאיכות ה-Gunplay של PUBG בתצורה חדשה שכולם יכולים ליהנות ממנה. 8 נגד 8 בסגנון משחק FPP בלבד, על פני 7 שטחי מלחמה חדשים שנבנו במיוחד. ככל שתהרגו יותר שחקנים תקבלו Boost שיחזיר לכם את הבריאות לאחר 5 שניות מבלי שאף אחד פגע בכם. לאחר 10 דקות משחק הקבוצה עם הכי הרבה הריגות מנצחת, או זו שמגיעה ל-50 הריגות ראשונה. משחק שלם כולל שני ראונדים.
זה לא סוד שה-"loot table" ב-Karakin עבר לא מעט שינויים במהלך הזמן שחלף מאז שיצאה לאוויר העולם. החל משינויים לקצב ההופעה של נשקים במפה ועוד. מי ששיחק רבות במפה סביר להניח הרגיש שציוד רפואי זה לא משהו שתושבי Karakin כנראה אהבו במיוחד, או היה להם הרבה ממנו, בפרט ערכות עזרה ראשונה. שנית, כוחם של רובי הצלפים וה-DMR's השונים גם לא עבר מתחת לראדר של PUBG וכנראה שתראו אותם קצת פחות.
מטוס ה-Care Package מעתה יטוס מהר יותר!
מעתה ווסטים של שחקנים יפחיתו את עוצמת הפגיעה מרימונים מבלי לפגוע ב-Durability שלהם.
עוצמת הרימון תפחת ב-20% כאשר השחקן הנפגע בעמדת שכיבה.
רימונים כבדים יותר ב-50%. תופסים יותר נפח ב-Inventory.
מידת הרעש שעושה פעולת שליפת ה-Pin גדלה וניתן לשמוע אותה מרחוק יותר.